
Η Europa στηρίζει την ιστορία και τον πολιτισμό των Σπετσών μέσα από την Αρμάτα 2026

Οινόφυτα, ΧΧ Σεπτεμβρίου 2026 – Η EUROPA PROFIL ΑΛΟΥΜΙΝΙΟ συμμετείχε ως χορηγός στην Αρμάτα 2026, στηρίζοντας για δεύτερη συνεχή χρονιά τον Δήμο Σπετσών και τις πολιτιστικές του εκδηλώσεις. Η συμμετοχή αυτή εντάσσεται στη δέσμευση της εταιρείας να βρίσκεται δίπλα σε πρωτοβουλίες που αναδεικνύουν την πολιτιστική κληρονομιά και συμβάλλουν στη διατήρηση της ιστορικής μνήμης.

Αφιερωμένη στη νικηφόρα Ναυμαχία των Σπετσών της 8ης Σεπτεμβρίου 1822, η Αρμάτα αποτελεί έναν θεσμό άρρηκτα συνδεδεμένο με την ιστορία και την παράδοση του νησιού. Κάθε χρόνο, κάτοικοι και επισκέπτες συμμετέχουν στους εορτασμούς που τιμούν τη συμβολή των Σπετσών στην Ελληνική Επανάσταση, με επίκεντρο την αναπαράσταση της ιστορικής ναυμαχίας και την πυρπόληση ομοιώματος της οθωμανικής ναυαρχίδας.

Η φετινή διοργάνωση πραγματοποιήθηκε από τις 28 Αυγούστου έως τις 13 Σεπτεμβρίου, με ένα πρόγραμμα που περιελάμβανε συναυλίες, θεατρικές παραστάσεις, εκθέσεις ζωγραφικής, δημιουργικά εργαστήρια για παιδιά και παραδοσιακούς χορούς. Οι εκδηλώσεις κορυφώθηκαν το Σάββατο 12 Σεπτεμβρίου με την αναπαράσταση της ναυμαχίας, συνδέοντας την ιστορική επέτειο με τη σύγχρονη πολιτιστική ζωή του νησιού.

Στο πλαίσιο των εορτασμών, πραγματοποιήθηκε επίσημη δεξίωση στο Δημαρχείο Σπετσών, παρουσία της Δημάρχου, Κας Ευγενίας Φραγγιά. Την Europa εκπροσώπησαν ο Κος Γιάννης Αρβανίτης, R&D Director & Αναπληρωτής Γενικός Διευθυντής, η Κα Στεργιούλα Μαστρογιάννη, Γραμματεία Διοίκησης, και ο Κος Νίκος Παπαβασιλείου, Lead Marketing Manager. Κατά τη διάρκεια της εκδήλωσης, η Δήμαρχος παρέδωσε αναμνηστικά δώρα στον κ. Αρβανίτη.

Με αφορμή τη συμμετοχή της Europa στους εορτασμούς, ο κ. Γιάννης Αρβανίτης δήλωσε: «Η αναπαράσταση του ιστορικού γεγονότος της Αρμάτας μας θυμίζει την ιστορία του τόπου μας και αποτελεί μια σημαντική ευκαιρία να τη γνωρίσουν και οι νεότερες γενιές. Γιατί όποιος δεν γνωρίζει την ιστορία του τόπου του δεν έχει μέλλον».

Η Europa στηρίζει, μέσα από τη σταθερή συνεργασία της με τον Δήμο Σπετσών, τη συνέχεια ενός θεσμού που ενώνει διαφορετικές γενιές και κρατά ζωντανή την ιστορία του τόπου, ενισχύοντας παράλληλα την προσπάθεια της τοπικής κοινωνίας να αναδεικνύει και να μεταδίδει τον πολιτισμό της.


-ΤΕΛΟΣ-

Για περισσότερες πληροφορίες μπορείτε να επισκεφθείτε τη διεύθυνση www.europaprofil.com ή να επικοινωνήσετε με το Τμήμα Μarketing της EUROPA PROFIL ΑΛΟΥΜΙΝΙΟ Α.Β.Ε. στο: 2262440000 (εσωτερικό 264).

Σχετικά με την EUROPA PROFIL ΑΛΟΥΜΙΝΙΟ Α.Β.Ε.:
Η EUROPA PROFIL ΑΛΟΥΜΙΝΙΟ Α.Β.Ε. είναι η ισχυρότερη εταιρεία διέλασης στην Ελλάδα. Ιδρύθηκε το 1974 από τον Λυμπαρέτ Τ. Τζιρακιάν και τον Κρικόρ Λ. Τζιρακιάν και έκτοτε αναπτύσσεται με συνεχείς επενδύσεις σε μηχανολογικό εξοπλισμό, τεχνολογία και σε ανθρώπινο δυναμικό. Σήμερα 50 και πλέον χρόνια μετά έχει υλοποιήσει το στόχο της να γίνει μία από τις μεγαλύτερες και πιο αναγνωρισμένες εταιρείες αλουμινίου στην Ελλάδα με περισσότερους από 400 εργαζομένους. Βασικά χαρακτηριστικά της σημερινής EUROPA PROFIL είναι η σταθερότητα και η δυναμική, που πηγάζουν από την πολυετή παρουσία στην αγορά, το διαρκώς εξελισσόμενο μέγεθος, το οργανωμένο δίκτυο, τη θέση της στη συνείδηση του Έλληνα καταναλωτή αλλά και την κερδοφόρα επιχειρηματική της δραστηριότητα. Με βάση τα παραπάνω, η εταιρεία λειτουργεί σήμερα πρωταγωνιστικά στην αγορά με προσήλωση στην ποιότητα των παραγόμενων προϊόντων και των υπηρεσιών που προσφέρει στο δίκτυό της, τους συνεργάτες της και τους τελικούς χρήστες. Τα προϊόντα της EUROPA χρησιμοποιούνται σε ποικίλες εφαρμογές των κατασκευών, των ανανεώσιμων πηγών ενέργειας, της βαριάς βιομηχανίας και σε άλλους σχετικούς κλάδους, διαμορφώνοντας ένα δυναμικό κατάλογο προϊόντων για την Ελληνική και Διεθνή αγορά. Επιπλέον, η εταιρεία διακρίνεται για τη δυνατότητα της να διαμορφώνει σε μεγάλο βαθμό την τάση των τελικών προϊόντων συνδεδεμένων με υψηλές προδιαγραφές σχεδιασμού και πιστοποίησης. Για αυτό και έχει υψηλό μερίδιο αγοράς σε συστήματα αλουμινίου στην Ελληνική αγορά ενώ διαθέτει και άλλου τύπου προϊόντα όπως οι θωρακισμένες πόρτες ασφαλείας, οι βάσεις φωτοβολταϊκών πλαισίων και τα εξαρτήματα αλουμινίου.

